PR:Talvivaaran uraanintuotannossa epäselvyyttä - Missä on bioliuotuskasoissa rikastet tu uraani?

Tiedote 20.11.2013 / Stop Talvivaara - kansanliike vesistöjen puolesta

Talvivaaran uraanintuotannossa epäselvyyttä -

Missä on bioliuotuskasoissa rikastettu uraani?
Talvivaarassa rikastustekniikkana on bioliuotus, jonka toimivuutta epäillään. Nikkelin rikastus ei toimi toivotusti, entäpä uraanin rikastus?

Tekniikka ja Talous- lehti nosti esille tiedon siitä, että Talvivaarasta nikkelirikasteen mukana tullutta uraania on Harjavallassa muutaman tonnin verran varastoituna:
 * http://www.tekniikkatalous.fi/metalli/harjavallassa+varastossa+muutama+tonni++suomi+alkoi+vaivihkaa+tuottaa+uraania/a948410

Harjavallan tehtaalla on STUK:in antama lupa enintään 10 tonnin vuosituotantoon uraania. Talvivaaran lupahakemuksen mukaan 10% prosessiliuoksen uraanista menee nikkelirikasteen mukana Harjavaltaan. Suhteutettuna toteutuneeseen nikkelin tuotantoon uraania olisi pitänyt kertyä jo yhteensä n. 400 tonnia. Tästä määrästä olisi siis kymmenen prosenttia pitänyt kulkeutua Harjavaltaan - eli n. 40000 kg. Tämä on paljon enemmän kuin Norilsk Nickel Harjavallan toimitusjohtajan kertoma muutama tonni.

Stop Talvivaara-liike on pyrkinyt selvittämään paljonko uraania on rikastettu ja minne se on joutunut.

Pekka Perä vakuutti marraskuussa 2012 että pääosa kertyneestä uraanista on kipsisakka-altaassa. Maaliskuussa 2013 hän vakuutti, että pääosa vuotaneista uraanista saatiin pysäytettyä varoaltaisiin. Mutta liukoista uraania pääsi kuitenkin vesistöihinkin saakka.
 * http://www.youtube.com/watch?v=2591HluxVgk
 * http://www.youtube.com/watch?v=p8qVaIbDwzY

Talvivaaran uraanin talteenottolaitos on rakennettu Cameco Corporationin rahoilla 500 tonnin vuosikapasiteetille. Laitoksen mitoitusperusteen ja Harjavaltaan päätyneen uraanimäärän välillä on ristiriita. Keskeinen uraanin liikkeitä varmistava tieto olisi kipsisakka-altaisiin kertynyt uraanimäärä, mutta sitä ei kerrota. Edes STUK ei ole ottanut siihen kantaa. Uraanitasetta ei ole julkistettu koko kaivoksen osalta. Pääosa rikastetusta uraanista olisi mennyt kipsisakka-altaisiin olettaen että kasaliuotus toimii myös uraanin osalta kuten sijoittajille ja viranomaisille luvattiin. Koska nikkelin rikastus ei ole toiminut luvatusti, on mahdollista myös ettei uraanikaan ole rikastunut prosessiliuokseen luvatussa 90 %:n suhteessa. Tällöin rikastuskasoihin olisi jäänyt ilmoitettua enemmän uraania, radioaktiivisten tytärnuklidien lisäksi.

Kaivoksen ympäristö- ja terveysturvallisuuden kannalta tieto uraanin kohtalosta on äärimmäisen tärkeää. Stop Talvivaara-liike muistuttaa, että kaivosta perustettaessa kasaliuotuksessa rikastetun uraanin päätyminen kipsisakka-altaaseen salattiin kokonaan ja tämä johti siihen, ettei allasrakenteita suunniteltu suurten uraanimäärien loppusijoituspaikaksi. Eikä myöskään sekundäärikasoja uraanin tytärnuklidien loppusijoituspaikaksi.

Stop Talvivaara - liike vaatii kaivoksen uraanitaseen selvittämistä välittömästi.

Lisätietoja:
 * Lasse Flöjt: +358 44 025 1009